proxectonos/corpus_dominio_legal_administrativo_tmp huggingface dataset:
RESOLUCIÓN do 19 de novembro de 2010 pola que se estima a solicitude de modificación de denominación dunha praza de profesorado  universitario.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 10/12/2010

O Consello de Goberno desta Universidade, na súa sesión do 30 de setembro de 2010, acordou, logo de petición do interesado, cos informes favorables dos departamentos correspondentes e examinada a solicitude razoada e o seu currículo, o cambio de denominación da praza de profesorado universitario que se relaciona no anexo.
En aplicación do dito acordo, resolvo modificar a denominación da área da praza de profesorado universitario que se relaciona e segundo se detalla no anexo. O que se fai público para xeral coñecemento.
Santiago de Compostela, 19 de novembro de 2010.
Juan José Casares Long
Reitor da Universidade de Santiago de Compostela
ANEXO
Apelidos e nome: Brenlla González, Julio Bernardo.
Corpo docente: profesor titular de universidade.
Área á que pertence: enfermaría.
Área solicitada: psiquiatría.
RESOLUCIÓN do 9 de decembro de 2010 pola que se dá publicidade aos cambios producidos na Orde do 6 de outubro de 2010 pola que se establecen os domingos e festivos nos cales se autoriza a apertura de establecementos comerciais durante o ano 2011, de acordo co disposto no artigo 6º.2 da Lei 13/2006, do 27 de decembro, de horarios comerciais de Galicia.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 14/12/2010

De acordo co disposto no artigo 6º.2 da Lei 13/2006, do 27 de decembro, de horarios comerciais de Galicia, dáse publicidade aos cambios producidos na Orde do 6 de outubro de 2010 como consecuencia das resolucións do 9 de decembro de 2010 pola que se modifican os domingos e días festivos hábiles comercialmente para os concellos de Cedeira e Ferrol, logo da correspondente solicitude dos concellos.
-Os domingos e festivos nos cales os establecementos comerciais poderán permanecer abertos ao público cun horario máximo de 12 horas diarias no concello de Cedeira durante o ano 2011 son:
2 de xaneiro
19 de marzo
13 de xuño
26 de xullo
4 de decembro
8 de decembro
11 de decembro
18 de decembro
-Os domingos e festivos nos cales os establecementos comerciais poderán permanecer abertos ao público cun horario máximo de 12 horas diarias no concello de Ferrol durante o ano 2011 son:
2 de xaneiro
7 de xaneiro
19 de marzo
3 de xullo
4 de decembro
8 de decembro
11 de decembro
18 de decembro
Para os restantes concellos comprendidos no ámbito de aplicación da dita Lei 13/2006, do 27 de decembro, de horarios comerciais de Galicia, rexerá o disposto na Orde do 6 de outubro de 2010 (DOG do 15 de outubro).
Santiago de Compostela, 9 de decembro de 2010.
Javier Guerra Fernández
Conselleiro de Economía e Industria
ORDE do 9 de decembro de 2010 pola que se modifica o artigo 17º do anexo I da Orde do 1 de outubro de 2010 (Diario Oficial de Galicia número 194, do 7 de outubro), pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede á súa convocatoria para o ano 2010 (código de procedemento IN515B presentación electrónica), modificado pola Orde do 12 de novembro de 2010 (Diario Oficial de Galicia número 224, do 22 de novembro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 14/12/2010

Por Orde do 1 de outubro de 2010 (DOG nº 194, do 7 de outubro) establécense as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e procédese á súa convocatoria para o ano 2010.
No artigo 17º do anexo I da dita orde establécese que, para cobraren a subvención concedida, os beneficiarios deberán presentar a documentación sinalada no precepto citado na data límite do 30 de novembro de 2010.
Por Orde do 12 de novembro de 2010 modificouse o citado artigo, establecéndose como nova data límite para este fin a do 15 de decembro de 2010.
Atopándose pendente a resolución das ditas axudas, debido ao volume de solicitudes presentadas e ao longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede establecer unha nova data límite, modificando o referido artigo.
Na súa virtude, facendo uso das facultades que me confire o artigo 34º, da Lei 1/1983, do 22 de febreiro, reguladora da Xunta e da súa Presidencia, e demais disposicións de xeral aplicación,
DISPOÑO:
Artigo único.-Modificación do artigo 17º do anexo I da orde da Consellería de Economía e Industria, do 1 de outubro de 2010, pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede á súa convocatoria para o ano 2010 (código de procedemento IN515B presentación electrónica), modificado por Orde do 12 de novembro de 2010 (DOG nº 224, do 22 de novembro).
O artigo 17º.1 da referida orde queda redactado nos seguintes termos:
«Artigo 17º.-Xustificación da subvención.
1. O pagamento da subvención quedará condicionado á presentación, nos lugares sinalados no artigo 3º da convocatoria e ata o 30 de decembro de 2010, do orixinal ou copia compulsada da seguinte documentación:
(...)»
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de decembro de 2010.
Javier Guerra Fernández
Conselleiro de Economía e Industria
RESOLUCIÓN do 3 de decembro de 2010 pola que se fan públicos, para os efectos do artigo 11º da Lei 4/2006, do 30 de xuño, de transparencia e boas prácticas na Administración pública galega, os convenios de colaboración asinados no terceiro cuadrimestre do ano 2010.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 13/12/2010

Para os efectos previstos no artigo 11º da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no terceiro cuadrimestre do ano 2010 e que se relacionan no anexo a esta resolución.
A Estrada, 3 de decembro de 2010.
José Carlos García Bouzas
Director xeral da Academia Galega
de Seguridade Pública
ANEXO
Asinantes: Academia Galega de Seguridade Pública e a Fundación Sanitaria 061.
Obxecto: colaboración nas actividades docentes da Fundación Pública 061/Academia Galega de Seguridade Pública.
Data da sinatura: 16-9-2010.
Achega total da Agasp: sen obriga económica.
Anualidade 2010:
ORDE do 3 de decembro de 2010 pola que se amplía a dotación orzamentaria da Orde do 28 de xuño de 2010 pola que se establecen as bases reguladoras das subvencións destinadas ao sector do lúpulo e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 13/12/2010

Pola Orde do 28 de xuño de 2010 (DOG nº 122, do 29 de xuño), establécense as bases reguladoras das subvencións destinadas ao sector do lúpulo e se convocan para o ano 2010.
No seu artigo 37º, relativo ao financiamento destas axudas, detállase a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación orzamentaria contida na referida orde e, para poder atender as solicitudes presentadas, cómpre ampliar a dotación orzamentaria consignada inicialmente.
En virtude do exposto, de conformidade co artigo 30º.1.3 do Estatuto de autonomía de Galicia e no uso das facultades que me confiren o artigo 14º da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa presidencia,
DISPOÑO:
Artigo único.
Primeiro.-Amplíase a dotación orzamentaria que se establece na Orde do 28 de xuño de 2010 (DOG nº 122, do 29 de xuño), pola que se establecen as bases reguladoras das subvencións destinadas ao sector do lúpulo e se convocan para o ano 2010.
Segundo.-O incremento da dotación orzamentaria para o exercicio 2010 será de 133.356,00 euros con cargo á aplicación orzamentaria 13.02.713C.770.3 (código proxecto 201001258), dos orzamentos da Comunidade Autónoma de Galicia para o ano 2010.
Terceiro.-Esta modificación non afecta o prazo que se establece para a presentación de solicitudes de axuda prevista na devandita Orde do 28 de xuño de 2010.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de decembro de 2010.
Samuel Jesús Juárez Casado
Conselleiro do Medio Rural
ORDE do 3 de decembro de 2010 pola que se fai pública a ampliación da dotación orzamentaria para a concesión das axudas establecidas na Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 13/12/2010

A Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 79, do 28 de abril), establece na súa disposición adicional cuarta, na cal se recollen os créditos que financian a orde, que estes importes poderán ser obxecto de modificacións como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto e en uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 79, do 28 de abril), nas seguintes contías e aplicacións orzamentarias que figuran dotadas nos orzamentos xerais da Comunidade Autónoma de Galicia para o ano 2010:
12.04.322C.470.1, código de proxecto 2010 00747, polo importe de 150.463,16 euros.
12.04.322C.470.2, código de proxecto 2010 00758, polo importe de 2.453.164,74 euros.
12.04.322C.472.2, código de proxecto 2010 00768, polo importe de 187.213,00 euros.
12.04.322C.472.5, código de proxecto 2010 00783, polo importe de 160.844,51 euros.
Artigo 2º
Estas modificacións non afectan o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de decembro 2010.
Beatriz Mato Otero
Conselleira de Traballo e Benestar
ORDE do 15 de novembro de 2010 pola que se fixa o prezo de venda ao público dunha publicación da Consellería de Traballo e Benestar.
CONSELLERÍA DE TRABALLO E BENESTAR — III. OUTRAS DISPOSICIÓNS — 13/12/2010

En virtude do Decreto 79/2009, do 19 de abril, estableceuse a estrutura orgánica da Xunta de Galicia. Así mesmo, a través do Decreto 83/2009, do 21 de abril, fixouse a estrutura orgánica básica dos seus departamentos. Polo Decreto 335/2009, do 19 de xullo, establécese a estrutura orgánica da Consellería de Traballo e Benestar, que asume o exercicio das competencias das políticas autonómicas no ámbito laboral e do benestar.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51º sinala a obriga de que os prezos privados sexan publicados no Diario Oficial de Galicia.
Para cumprir este mandado, e despois de emitido o preceptivo informe favorable da Consellería de Facenda, esta consellería
DISPÓN:
Artigo único.
1. Queda aprobado o prezo de venda ao público da publicación que se relaciona no anexo.
2. Este prezo entenderase con IVE incluído.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de novembro de 2010.
Beatriz Mato Otero
Conselleira de Traballo e Benestar
ANEXO
-Outono fotográfico 2010: 20 .
ORDE do 2 de decembro de 2010 pola que se amplía a dotación orzamentaria da Orde do 5 de xullo de 2010, pola que se establecen as bases reguladoras e a convocatoria para 2010 das axudas destinadas ás agrupacións de produtores de plantas vivas e produtos da floricultura para a mellora da súa produción, comercialización e formación.
CONSELLERÍA DO MEDIO RURAL — III. OUTRAS DISPOSICIÓNS — 10/12/2010

Pola Orde do 5 de xullo de 2010 da Consellería do Medio Rural (DOG nº 132, do 13 de xullo) establecéronse as bases reguladoras e a convocatoria para o ano 2010 das axudas destinadas ás agrupacións de produtores de plantas vivas e produtos da floricultura para a mellora da súa produción, comercialización e formación.
No artigo 27º relativo ao financiamento destas axudas detállase a aplicación orzamentaria e o importe económico previsto.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobouse o correspondente expediente de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En virtude do exposto, de acordo co establecido no artigo 30.1º.3 do Estatuto de autonomía de Galicia e en uso das facultades que me confire o artigo 14º da Lei 9/2007, do 13 de xuño (DOG nº 121, do 25 de xuño), de subvencións de Galicia, así como as competencias que me confire a Lei de réxime financeiro e orzamentario de Galicia, a Lei 1/1983, do 22 de febreiro (DOG nº 23, do 21 de marzo), reguladora da Xunta e da súa presidencia,
DISPOÑO:
Artigo único.-Amplíase para o exercicio 2010 a dotación orzamentaria que se recolle na Orde do 5 de xullo de 2010 (Diario Oficial de Galicia nº 132, do 13 de xullo), pola que se convocan para o ano 2010 as axudas destinadas ás agrupacións de produtores de plantas vivas e produtos da floricultura para a mellora da súa produción, comercialización e formación, nun importe adicional de 10.071 euros, con cargo á partida orzamentaria 13.02.712C 770.3.
Disposición adicional
Esta modificación non afecta o prazo que se establece para a presentación de solicitudes de axuda na devandita Orde do 5 de xullo de 2010.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de decembro de 2010.
Samuel Jesús Juárez Casado
Conselleiro do Medio Rural
ORDE do 16 de novembro de 2010 pola que se declaran de utilidade pública diversas asociacións inscritas nos rexistros de asociacións da Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/12/2010

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32º da Lei orgánica 1/2002, do 22 de marzo, reguladora do dereito de asociacións.
Os expedientes foron instruídos de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles consta a documentación e os informes previstos na citada norma.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrucción do procedemento polo órgano correspondente.
De conformidade cos informes favorables de declaración de utilidade pública, emitidos polos instrutores dos expedientes,
RESOLVO:
Declarar de utilidade pública as seguintes asociacións:
-Asociación Avelaíña de Axuda a Persoas con Problemas de Saúde Mental, inscrita no Rexistro Provincial de Asociacións de Pontevedra co número 1997/4405-1ª.
-Asociación Personas Sordas de Vigo, inscrita no Rexistro Provincial de Asociacións Pontevedra co número 1972/169-1ª.
-Asociación Casa de Familia Santa Joaquina de Vedruna, inscrita no Rexistro Provincial de Asociacións de Pontevedra co número 1995/3559-1ª.
-Asociación Red Madre Pontevedra, inscrita no Rexistro Provincial de Asociacións de Pontevedra co número 2008/11236-1ª.
-Asociación de Pais do Servizo de Tratamentos a Nenos con Discapacidades (STAND), inscrita no Rexistro Provincial de Asociacións da Coruña co número 1993/3465-1ª.
Contra esta orde que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 16 de novembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 14 de decembro de 2010 pola que se modifica a Resolución do 30 de setembro pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape a particulares para a compra de mobles de madeira para o fogar e colchóns (Plan Remóblate Galicia), e se procede á súa convocatoria en réxime de concorrencia non competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 15/12/2010

Mediante Resolución do 30 de setembro de 2010 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape a particulares para a compra de mobles de madeira para o fogar e colchóns (Plan Remóblate Galicia) (DOG nº 211, do 3 de novembro).
Tras o primeiro mes de vixencia dos incentivos, tanto o sector da venda como o propio Igape son conscientes de que a posta en marcha dun novo programa crea dificultades tanto aos establecementos de venda (entidades colaboradoras) como, polo reducido prazo de presentación de solicitudes, á capacidade de impacto, que resultan insuficientes para alcanzar os obxectivos formulados.
En consecuencia, para incrementar no posible a capacidade de xestión e impacto, considérase conveniente ampliar o prazo de presentación de solicitudes establecido no 15 de decembro de 2010 ata o 30 de decembro de 2010.
Na súa virtude e de conformidade coas facultades que teño conferidas,
RESOLVO:
Primeiro.-Amplíase ata o 30 de decembro de 2010 o prazo de presentación de solicitudes establecido no resolvo segundo da Resolución do 30 de setembro de 2010 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape a particulares para a compra de mobles de madeira para o fogar e colchóns (Plan Remóblate Galicia), e se procede á súa convocatoria en réxime de concorrencia non competitiva.
Segundo.-Modíficase o artigo 3º.1 das bases reguladoras das axudas do Igape a particulares para a compra de mobles de madeira para o fogar e colchóns (Plan Remóblate Galicia), que quedará coa seguinte redacción:
«3.1. Serán subvencionables as operacións de compra de mobles de madeira para o fogar ou colchóns realizadas nunha entidade colaboradora, establecemento de venda, e fabricados por unha empresa de fabricación adherida, formalizadas desde a entrada en vigor destas bases e ata o 30 de decembro de 2010 ou, en todo caso, ata o esgotamento do orzamento asignado, do que se dará publicidade no Diario Oficial de Galicia e na páxina web do Igape, que cumpran as seguintes condicións: ()».
Terceiro.-Esta modificación entrará en vigor o día da súa publicación no Diario Oficial de Galicia e seralles de aplicación ás solicitudes presentadas con posterioridade á súa entrada en vigor.
Santiago de Compostela, 14 de decembro de 2010.
Joaquín Varela de Limia de Cominges
Director xeral do Instituto Galego de Promoción Económica
CORRECCIÓN de erros.-Orde do 18 de outubro de 2010 pola que se establecen os centros e postos cualificados de especial dificultade na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 19/11/2010

Advertidos erros na devandita orde, publicada no Diario Oficial de Galicia nº 208, do 28 de outubro de 2010, cómpre facer as seguintes correccións:
Ver referencia pdf "22300D003P075.PDF"
ORDE do 10 de novembro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 18/11/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, o seguinte procedemento:
MR348A-Declaración responsable para a prestación de servizos como entidade identificadora.
2. O procedemento para a tramitación electrónica estará dispoñible no enderezo
http://www.xunta.es/
presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de novembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 16 de novembro de 2010, da Xerencia do Servizo Galego de Saúde, pola que se determina o inicio dos procedementos de nomeamento de persoal emérito.
SERVIZO GALEGO DE SAÚDE — I. DISPOSICIÓNS XERAIS — 23/11/2010

A Orde do 27 de outubro de 2010 pola que se desenvolve o procedemento para o nomeamento e prórroga de persoal emérito no ámbito sanitario establece no seu artigo 2º que, mediante resolución da Xerencia do Servizo Galego de Saúde, se habilitará un prazo para a presentación das solicitudes de nomeamento de persoal emérito polas corporacións e institucións públicas relacionadas co ámbito sanitario; se sinalará o momento en que as xerencias de xestión integrada, directores/as xerentes de atención especializada ou de atención primaria deberán iniciar os procedementos para o nomeamento de persoal emérito e, por último, se especificará o número de persoas que poderán ser nomeadas persoal emérito.
En desenvolvemento da devandita previsión,
RESOLVO:
Primeiro.-As xerencias de xestión integrada, xerentes de atención especializada ou de atención primaria deberán iniciar, se é o caso, os procedementos para o nomeamento de persoal emérito na data de entrada en vigor desta resolución.
Segundo.-As corporacións e institucións públicas relacionadas co ámbito sanitario poderán presentar as solicitudes de nomeamento de persoal emérito no prazo de 10 días contados desde a entrada en vigor desta resolución, ante as xerencias de xestión integrada, directores/as xerentes de atención especializada ou de atención primaria, que se correspondan co posto de traballo que desempeñaba antes da súa xubilación a persoa cuxo nomeamento se solicita.
Terceiro.-Determinar que o número de persoas que poderán ser nomeadas persoal emérito ao abeiro desta resolución será de tres.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de novembro de 2010.
Rocío Mosquera Álvarez
Xerente do Servizo Galego de Saúde
RESOLUCIÓN do 19 de novembro de 2010, da Dirección de Recursos Económicos, pola que se modifica o prazo de xustificación do gasto e aboamento das subvencións concedidas en virtude da Orde do 5 de xullo de 2010.
SERVIZO GALEGO DE SAÚDE — III. OUTRAS DISPOSICIÓNS — 29/11/2010

A Orde do 5 de xullo de 2010 (DOG nº 135, do 16 de xullo) regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal.
O artigo 8º da mencionada orde regula a xustificación e aboamento destas subvencións, determinando un prazo para a xustificación do gasto realizado que está previsto que finalice o día 30 de novembro.
O mesmo artigo establece que tal prazo poderá ser modificado por causas debidamente xustificadas, mediante resolución do director de Recursos Económicos do Servizo Galego de Saúde.
A demora involuntaria na publicación da orde e a imposibilidade de reducir os trámites relativos á valoración de solicitudes imposibilitaron que a esta data se concedesen as subvencións, o cal afecta neste caso o prazo de xustificación previsto na orde citada inicialmente.
Debido a que este prazo se considera moi axustado e, tendo en conta a trascendencia da documentación que se vai presentar, e co obxecto de mellor garantir o dereito dos beneficiarios, facendo uso das facultades de modificación recoñecida no artigo 8º da Orde do 5 de xullo de 2010, esta dirección,
RESOLVE:
Ampliar o prazo de xustificación do gasto realizado previsto no artigo 8º da Orde de 5 do xullo de 2010 ata o día 15 de decembro de 2010.
Santiago de Compostela, 19 de novembro de 2010.
Pablo Torres Arrojo
Director de Recursos Económicos
ORDE do 12 de novembro de 2010 pola que se modifica o artigo 17º do anexo I da Orde do 1 de outubro de 2010 (Diario Oficial de Galicia número 194, do 7 de outubro), pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede á súa convocatoria para o ano 2010. (Código de procedemento IN515B presentación electrónica).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 22/11/2010

Por Orde do 1 de outubro de 2010 (DOG nº 194, do 7 de outubro) establécense as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede a súa convocatoria para o ano 2010.
No artigo 17º do anexo I da dita orde establécese que, para cobrar a subvención concedida, os beneficiarios deberán presentar a documentación sinalada no precepto citado na data límite do 30 de novembro de 2010.
Tendo en conta o atraso producido na resolución das ditas axudas, motivado polo volume de solicitudes presentadas e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar o referido artigo.
Na súa virtude, facendo uso das facultades que me confire o artigo 34º da Lei 1/1983, do 22 de febreiro, reguladora da Xunta e da súa Presidencia, e demais disposicións de xeral aplicación,
DISPOÑO:
Artigo único.-Modificación do artigo 17º do anexo I da orde da Consellería de Economía e Industria, do 1 de outubro de 2010, pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede á súa convocatoria para o ano 2010. (Código de procedemento IN515B presentación electrónica).
O artigo 17º.1 da referida orde queda redactado nos seguintes termos:
«Artigo 17º.-Xustificación da subvención.
1. O pagamento da subvención quedará condicionado á presentación, nos lugares sinalados no artigo 3º da convocatoria e ata o 15 de decembro de 2010, do orixinal ou copia compulsada da seguinte documentación:
(...)».
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de novembro de 2010.
Javier Guerra Fernández
Conselleiro de Economía e Industria
CORRECCIÓN de erros.-Resolución do 17 de setembro de 2010, da Secretaría Xeral da Consellería de Cultura e Turismo, pola que se dá publicidade aos convenios de colaboración subscritos por esta consellería no segundo cuadrimestre (maio, xuño, xullo e agosto) do ano 2010.
CONSELLERÍA DE CULTURA E TURISMO — III. OUTRAS DISPOSICIÓNS — 22/11/2010

Advertido erro na mencionada resolución publicada no DOG do 8 de novembro de 2010 procede realizar a seguinte corrección:
Na páxina 18.271, na liña correspondente ao «Convenio de colaboración entre a Consellería de Cultura e Turismo da Xunta de Galicia e a Fundación Curros Enríquez para a realización de actividades culturais arredor da obra do escritor Manuel Curros Enríquez», onde di: «175.000,00 », debe dicir: «17.500,00 ».
RESOLUCIÓN do 5 de novembro de 2010, da Dirección Xeral de Saúde Pública e Planificación, pola que se fai pública a realización dun curso homologado de nivel cualificado para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 29/11/2010

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8º.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma a homologación dos ditos cursos e, no seu artigo 9º, a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a celebración dun curso de aplicadores/manipuladores de praguicidas de uso ambiental e uso na industria alimentaria, nivel cualificado, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitados pola entidade Biocontrol e Calidade Alimentaria, S.L.U., de acordo coas seguintes bases:
1. Denominación do curso.
Curso de aplicador/manipulador de biocidas. Nivel cualificado.
2. Entidade organizadora.
Biocontrol e Calidade Alimentaria, S.L.U.
3. Data.
O curso impartirase dous días por semana nos meses de febreiro e marzo de 2011 polas tardes de 16.00 a 21.30 h.
Os días 1, 3, 8, 10, 15, 17, 22 e 24 de febreiro e 1, 3, 10 e 15 de marzo de 2011.
4. Duración.
60 horas (avaliación 1 hora).
5. Lugar de celebración.
Instalacións de Biocontrol e Calidade Alimentaria, S.L.U.
Avda. Primo de Rivera 4-2º, local 6-7, 15006 A Coruña.
6. Número de prazas.
Máximo 20 alumnos.
7. Dirixido.
Responsables técnicos das empresas que apliquen e/ou manipulen produtos biocidas.
8. Criterios de selección.
Por rigorosa orde de recepción de solicitude de inscrición.
9. Presentación de solicitudes.
Segundo modelo do anexo I.
10. Programa.
Ver referencia pdf "22900D005P008.PDF"
11. Certificado de superación do curso:
É obrigatoria a asistencia a todas as sesións do curso. Rematado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co cal poderá solicitar á Dirección Xeral de Saúde Pública e Planificación da Consellería de Sanidade o carné de aplicador/manipulador de biocidas, nivel cualificado.
Santiago de Compostela, 5 de novembro de 2010.
P.S. (Resolución 31-7-2010)
Sagrario Pérez Castellanos
Secretaria xeral da Consellería de Sanidade
Ver referencia pdf "22900D006P010.PDF"
ORDE do 17 de novembro de 2010 pola que se conceden os Premios da Cultura Galega 2010.
CONSELLERÍA DE CULTURA E TURISMO — III. OUTRAS DISPOSICIÓNS — 29/11/2010

A Orde do 24 de setembro de 2010 creou os Premios da Cultura Galega e convocounos para o ano 2010. O seu obxecto é distinguir as persoas e institucións que traballan nos distintos eidos da creación, da conservación e revalorización do patrimonio e da actualización e difusión do capital intelectual tanto na nosa comunidade autónoma como no exterior.
De conformidade co disposto no artigo 7º da devandita orde, a decisión do xurado en que resolva o outorgamento dos premios farase pública a través do Diario Oficial de Galicia e da páxina web da Consellería de Cultura e Turismo.
Polo tanto, vista a decisión do xurado e de conformidade coas facultades que teño conferidas,
RESOLVO:
Conceder os Premios da Cultura Galega 2010 ás seguintes candidaturas:
Premio Cultura Galega das Letras: ao escritor Agustín Fernández Paz, en recoñecemento á súa traxectoria vencellada á escrita galega.
Premio Cultura Galega das Artes Plásticas: á artista Menchu Lamas Pérez, polo seu traballo creativo, desenvolvemento de recursos expresivos e investigación de linguaxes propias.
Premio Cultura Galega das Artes Escénicas: a Eduardo Alonso Rodríguez, polo seu traballo a prol da dramaturxia galega.
Premio Cultura Galega ás Iniciativas en prol do Patrimonio Cultural: á Fundación Barrié de la Maza, polo seu traballo de catalogación e restauración de bens patrimoniais.
Premio Cultura Galega á Promoción Cultural de Galicia: á Editorial Galaxia, pola súa traxectoria vencellada á expansión cultural de Galicia fóra da comunidade autónoma e a súa difusión no exterior.
Premio Cultura Galega de Música: á Orquestra Sinfónica de Galicia, pola súa traxectoria vencellada á creación, consolidación e expansión da música galega, dentro da comunidade e no exterior.
Premio Cultura Galega de Creación Audiovisual: á produtora Vaca Films, pola súa actividade, dentro da comunidade e no exterior, a prol dunha linguaxe de calidade, con personalidade propia e con capacidade para se integrar nos escenarios internacionais.
Santiago de Compostela, 17 de novembro de 2010.
Roberto Varela Fariña
Conselleiro de Cultura e Turismo
DECRETO 194/2010, do 18 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da obra de seguranza viaria mellora da intersección da LU-710 (Baralla-O Cádavo) coa LU-530 (Lugo-A Fonsagrada), no termo municipal de Baleira. (Clave LU/06/267.01.1).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 29/11/2010

Por Resolución de 22 de maio de 2009, da Dirección Xeral de Infraestruturas (DOG nº 111, do 9 de xuño) aprobouse definitivamente a información pública da actuación de seguranza viaria Mellora da intersección da LU-710 (Baralla-O Cádavo) coa LU-530 (Lugo-A Fonsagrada), no termo municipal de Baleira. (Clave LU/06/267.01.1).
Con data do 6 de outubro de 2010, a Dirección Xeral de Infraestruturas resolveu aprobar o proxecto de construción da obra de referencia, o cal contén a relación detallada de bens e dereitos precisos para a execución desta actuación.
A xustificación da urxencia de ocupación dos bens e dereitos precisos para a execución desta obra vén motivada pola incidencia desta actuación na seguranza viaria, xa que supón substituír o actual cruzamento en T e con escasa visibilidade, da estrada LU-710 (Baralla-O Cádavo) coa LU-530 (Lugo-A Fonsagrada) por unha rotonda. Asemade, a nova rotonda mellora a conexión da estrada LU-530 coa estrada LU-750 O Cádavo-Meira.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28º.2 do Estatuto de autonomía de Galicia e dos artigos 10º e 52º da Lei de expropiación forzosa, en relación co previsto no artigo 16º da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día dezaoito de novembro de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera das modificacións que sexa necesario realizar para a súa execución, para efectos de expropiación do proxecto de construción da obra de seguranza viaria Mellora da intersección da LU-710 (Baralla-O Cádavo) coa LU-530 (Lugo-A Fonsagrada), no termo municipal de Baleira. (Clave LU/06/267.01.1).
Santiago de Compostela, dezaoito de novembro de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 23 de novembro de 2010, da Dirección Xeral da Función Pública, pola que se anuncia a exposición das listaxes definitivas de axudas aprobadas e denegadas do fondo de acción social do exercicio 2009 para o persoal ao servizo da Administración da Xunta de Galicia.
CONSELLERÍA DE FACENDA — III. OUTRAS DISPOSICIÓNS — 29/11/2010

De conformidade co establecido na norma 7.3 dos criterios de repartición do fondo de acción social da Xunta de Galicia para o exercicio económico do ano 2009, aprobados polo Consello da Xunta de Galicia do 26 de novembro de 2009 e publicados por resolución da Dirección Xeral de Relacións Laborais do 4 de xaneiro de 2010 (DOG nº 6, do 12 de xaneiro), o anuncio de exposición das listaxes definitivas de admitidos e excluídos publicarase no Diario Oficial de Galicia.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1995, do 13 de decembro, cuxa publicación pode lesionar o dereito constitucional á intimidade dos/as solicitantes ou dos/as causantes das axudas, cómpre realizar a publicación coas limitacións e reservas establecidas no artigo 61º da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral, transcorrido o prazo de alegacións previsto no punto segundo da Resolución do 3 de setembro de 2010 (Diario Oficial de Galicia nº 174, do 9 de setembro) e unha vez concluídos os traballos de revisión das reclamacións presentadas,
RESOLVE:
Primeiro.-Publicar no Diario Oficial de Galicia, como anexo a esta resolución, a distribución final da concesión das axudas do fondo de acción social do exercicio 2009.
Segundo.-Facer públicas as listaxes definitivas de axudas aprobadas e denegadas do fondo de acción social do exercicio 2009 na páxina web da Dirección Xeral da Función Pública:
http://funcionpublica.xunta.es/?q=FAS
Para o coñecemento íntegro do acto, os/as solicitantes deberán introducir nos espazos habilitados para o efecto o NIF e mais o código de impresión da súa solicitude.
Terceiro.-Contra esta resolución poderán os/as interesados/as interpoñer recurso de alzada perante a conselleira de Facenda no prazo dun mes contado desde o día seguinte ao da data de publicación desta resolución no Diario Oficial de Galicia, de acordo co previsto nos artigos 114º e 115º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 23 de novembro de 2010.
Jose Mª Barreiro Díaz
Director xeral da Función Pública
Ver referencia pdf "22900D002P006.PDF"
CORRECCIÓN de erros.-Resolución do 2 de febreiro de 2010 pola que se convoca un curso superior de administración electrónica.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 18/11/2010

Advertido erro na devandita resolución publicada no Diario Oficial de Galicia número 26, do martes 9 de febreiro de 2010, cómpre facer a seguinte corrección:
Na páxina 1.618, no punto 10. Desenvolvemento, no segundo parágrafo, onde di: «A súa duración será de 105 horas, que se distribuirán a razón de 6 horas por semana, ordinariamente os martes e xoves das 17.00 ás 20.00 horas», debe dicir: «A súa duración será de 114 horas, que se distribuirán a razón de 6 horas por semana, ordinariamente os martes e xoves das 17.00 ás 20.00 horas».
ORDE do 25 de outubro de 2010 pola que se amplía o prazo de presentación da documentación de xustificación establecido na Orde do 7 de xullo de 2010, pola que se regula o réxime de subvencións ás centrais sindicais para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 23/11/2010

O 21 de xullo publicouse no DOG nº 138 a citada Orde do 7 de xullo de 2010.
O artigo 19 da mencionada orde establece o prazo de xustificación da subvención e dispón como data límite para a súa presentación o 31 de outubro de 2010.
Non obstante, por causas sobrevidas o prazo establecido resulta de difícil cumprimento, polo que, co fin da garantir a maior eficacia posible da convocatoria das referidas subvencións, é procedente ampliar o devandito prazo para a súa xustificación.
De acordo coa Lei 9/2007, do 13 de xuño, de subvencións de Galicia e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artigo único.-Ampliación do prazo de xustificación.
Amplíase ata o día 26 de novembro de 2010 o límite do prazo de presentación da documentación xustificativa previsto no artigo 19 da Orde do 7 de xullo de 2010 pola que se regula o réxime de subvencións ás centrais sindicais para o ano 2010.
Disposición derradeira
Esta orde entrará en vigor ao día seguinte ao da súa publicación no Diario Oficial de Galicia.
Santiago de Compostela, 25 de outubro de 2010.
Beatriz Mato Otero
Conselleira de Traballo e Benestar
ORDE do 25 de outubro de 2010 pola que se amplía o prazo de presentación da documentación de xustificación establecido na Orde do 9 de xuño de 2010, pola que se establecen as bases reguladoras para a concesión, en réxime de concorrencia competitiva, de axudas en materia de traballo en igualdade das mulleres de Galicia e se convocan para o exercicio 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 23/11/2010

O 30 de xuño publicouse no Diario Oficial de Galicia nº 123 a citada Orde do 9 de xuño de 2010.
O artigo 21 da mencionada orde establece o prazo de xustificación da subvención e dispón como data límite para a presentación da xustificación o 30 de outubro de 2010.
No entanto, por causas sobrevidas o prazo establecido resulta de difícil cumprimento, polo que co fin da garantir a maior eficacia posible da convocatoria das referidas subvencións, é procedente ampliar o devandito prazo para a súa xustificación.
De acordo coa Lei 9/2007, do 13 de xuño, de subvencións de Galicia e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artigo único.-Ampliación do prazo de xustificación.
Amplíase ata o día 26 de novembro de 2010 o límite do prazo de presentación da documentación xustificativa previsto no artigo 21 da Orde do 9 de xuño de 2010 pola que se establecen as bases reguladoras para a concesión, en réxime de concorrencia competitiva, de axudas en materia de traballo en igualdade das mulleres de Galicia e se convocan para o exercicio 2010.
Disposición derradeira
Esta orde entrará en vigor ao día seguinte ao da súa publicación no Diario Oficial de Galicia.
Santiago de Compostela, 25 de outubro de 2010.
Beatriz Mato Otero
Conselleira de Traballo e Benestar
RESOLUCIÓN do 25 de outubro de 2010, da Dirección Xeral de Industria, Enerxía e Minas, pola que se dá publicidade aos beneficiarios das axudas concedidas ao abeiro da Orde do 2 de xuño de 2010, pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 23/11/2010

De conformidade co disposto no artigo 18º da Lei 38/2003, xeral de subvencións, no artigo 78º.8 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 23º da Orde do 2 de xuño de 2010 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), procédese por medio desta resolución á publicación do extracto das axudas outorgadas pola Consellería de Economía e Industria, ao abeiro da Orde do 2 de xuño de 2010.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2010-2011, o seguinte:
a) Norma reguladora da convocatoria: Orde do 2 de xuño de 2010 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder).
b) Aplicación orzamentaria: 08.04.-733B.760.0.
c) Crédito orzamentario: ano 2010, 5.786.000,00 -ano 2011, 2.275.250,00 .
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 25 de outubro de 2010.
Ángel Bernardo Tahoces
Director xeral de Industria, Enerxía e Minas
Ver referencia pdf "22500D005P010.PDF"